dybdekart
Store norske leksikon,Realfag,Vannlære,Limnologi
Dybdekart, batygrafisk kart, kart som avbilder dybdeforhold i et innsjøbasseng, et fjordbasseng eller lignende.
Dybdeforholdene kan vises ved tall (loddskudd) eller ved inntegnede dybdekurver, ofte kalt dybdekoter eller isobater. Dybdekurvene tegnes inn med en konstant dybdeavstand (ekvidistanse), og gir et meget godt bilde av formen på et basseng.I innsjøforskningen (limnologien) danner gode dybdekart grunnlaget for beregninger av en innsjøs vannvolum, fornyelsestid for vannvolumet, beregninger av vannmassens varmeinnhold samt totale saltbudsjetter. Les mer i Store norske leksikon isobater